Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 758

6.F.1, 2,…n LAKÁSTAKARÉKPÉNZTÁR — KIUTA- LÁSOK (várható) ADATAI A jelentés célja A jelentés célja, hogy az elõrejelzés alapján elõsegítse a Felügyelet engedélyével felvehetõ hitelek tervezhetõségét. A 6.E táblák folytatásaként a lakástakarékpénztárnak — az Ltp. törvény által megfogalmazottak szerinti — prudens mûködés érdekében a szabad pénzeszközök és a kiutalások állományát, fedezeti szintjét figyelni kell. A jelentés kitöltése Ezekben a táblákban a kiutalások adatait módozatonként és évenként kell kimutatni. A jelentésben csak a megtakarítás befizetésével megnyitott, a jelentés idõpontjáig fel nem mondott és teljesítéssel még le nem zárt — szerzõdéses állomány adatait kell a megfelelõ oszlopokban kimutatni. A táblák számozása 6.F.1-gyel, a lakástakarékpénztár elsõ kiutalási évétõl kezdõdik. A következõ (második) év a 6.F.2 számozású, ezután folyamatosan, minden további év a következõ sorszámot kapja. A kiutalási év idõpontját a táblázaton a 0. Kiutalás kezdetének idõpontja sor a) oszlopában kell feltüntetni. Minden tábla egy-egy évet és annak tizenkét hónapját öleli fel. A negyedévenként esedékes adatszolgáltatást a negyedév végi adatok alapján kell kitölteni, és az éves tábla mindig bõvül az éppen aktuális negyedév hónapjainak adataival. Az adott év adatairól — tekintettel a lehetséges felmondásokra, módosításokra, illetve a teljesítéssel megszûnésekre is — addig kell a jelentést küldeni, amíg az összes érvényben lévõ (élõ) szerzõdés kifuttatásra nem kerül. Az 1. A kiutalás idõpontjához kapcsolódó kiutalási öszszegek sorában kell — a lakástakarékpénztár által a szerzõdések és feltételek teljesülése alapján meghatározott — az adott, kiutalási idõponthoz tartozó szerzõdéses kiutalási összegek kumulált értékét feltüntetni. A 2. A kiutalások fedezete a kiutalás idõpontjában sorban a lakástakarékpénztárnál rendelkezésre álló kiutalási összeget, mint az adott kiutalási idõponthoz tartozó kiutalások fedezetét szerepeltetni. Ez a fedezet a 31—34. sorokban feltüntetett állományok összegét jelenti. A 31. Betétállomány sorban az adott kiutalási idõpontban már meglévõ, befizetett betétek, a kamatok, az állami támogatás összegét, valamint az állami támogatás kamatainak állományát kell kimutatni. A 32. sorba az adott hónapban már befizetett Hiteltörlesztõ részletek összegét kell (ideértve a visszavezetett áthidaló kölcsönöket is) szerepeltetni. A 33. Terv szerinti betétállomány sorba az új szerzõdésekbõl adódó, tervezett betét, kamat, állami támogatás, állami támogatás kamata állományok összege kerül. A 34. Egyéb sorba az olyan, egyéb állományt kell feltüntetni, amely a lakástakarékpénztár rendelkezésére áll, és felhasználható a kiutalási összeg fedezeteként. A 4. Elõzõ hónapok kiutalt hitelállománya (kumulált) sorban kell kimutatni az ügyfelek részére korábban már folyósításra került hitelek összesített állományát, amely a tárgynegyedévben még nem nyújt fedezetet a kiutalásokhoz, de hiteltörlesztésként késõbbi idõpontban visszakerül a kiutalási állományba. Az 5. Szabad eszköz (kiutalási összeg maradványa) vagy (negatív elõjellel) hiteligény sorban az egyes kiutalási idõpontokhoz tartozó szerzõdéses kiutalási összeget ki kell vonni a kiutalások fedezetéül szolgáló pénzeszközök állományából. A pozitív eredmény a kiutalási összeg maradványa, vagyis a szabad pénzeszköz. Amennyiben a különbség negatív, vagyis a fedezet nem elegendõ a szerzõdéses kiutalási összeg kifizetésére, akkor negatív elõjelet ki kell tenni, és az a összeg a hiteligényt jelenti. A 6. A Felügyelet engedélyével felvehetõ hitel sorba a hiteligény fedezetére tervezett, felveendõ hitel összegét kell beírni. A 7. A kiutalások idõpontjában tervezett betétállomány 40%-a sorba az adott kiutalási idõpontban tervezett betétállomány negyven százalékát kell feltüntetni. A 8. sorokban kiegészítõ adatokat kell közölni az 5 hónapja szünetelõ számlák állományáról. A 81. Betétfizetéstõl eltelt 5 hónap óta befizetés nem történt sorban azt a szerzõdéses állományt kell jelenteni, ahol a számlanyitási díj befizetése megtörtént és a megtakarítás is már megkezdõdött, de a számlára az utolsó befizetéstõl számítottan öt hónapja újabb befizetés nem történt. A 82. A megtakarítási idõ még nem kezdõdött meg sorba azt a szerzõdéses állományt kell jelenteni, ahol a számlanyitási díj befizetése már legalább három hónapja megtörtént, de a megtakarítási idõ még nem kezdõdött meg. 2002/17/II. szám A 83. Kumulált kiutalási összegek sorban a mûködés megkezdése óta teljesítéssel lezárt szerzõdések kiutalásainak millió forintra kerekített összegét kell szerepeltetni. A 84. Kumulált szerzõdéses összegek sorban a mûködés megkezdése óta teljesítéssel lezárt szerzõdések szerzõdéses összegeinek millió forintra kerekített összege tüntetendõ fel. A 85. Kumulált kiutalások aránya a teljesítéssel lezárt kumulált szerzõdésekhez sorba azt a millió forintra kerekített összegek hányadosaként kiszámítandó százalékot kell (83. sor 84. sor) egész értékre kerekítve feltüntetni, amely kifejezi, hogy a mûködés megkezdése óta kiutalt összegek hogyan aránylanak a teljesítéssel lezárt szerzõdésekhez.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes